钦定古今图书集成/明伦汇编/氏族典/第043卷 > 《廖用贤尚友录》 > 师旷
## 钦定古今图书集成/明伦汇编/氏族典/第043卷 > 《廖用贤尚友录》 > 师旷

按《春秋臣传》：“师旷字子野，晋乐师也。卫侯出奔，师旷
侍于悼公。公曰：‘卫人出其君，不亦甚乎’？对曰：‘或者其
君实甚’。”纯门之役，楚师多冻，役徒几尽。晋人闻有楚
师，师嚝曰：“‘不害。吾骤歌《北风》，又歌《南风》。南风不竞，多
死声，楚必无功’。平公说新声，师旷曰：‘公室其将卑乎？
君之明兆于衰矣。夫乐以开山川之风，以耀德于广’”
远也。昭八年春，石言于魏榆。晋侯问于师旷曰：“石何
故言？”对曰：“石不能言，或冯焉，不然，民听滥也。抑臣闻
之，作事不时，怨讟动于民，则有非言之物而言。今宫
室崇侈，民力雕尽，怨讟并作，莫保其性，石言不亦宜
乎？”于是晋侯方筑虒祁之宫。叔向曰：“子野之言君子
哉！”